als_Latn dik_Latn nus_Latn
aSport- Një ditë pas shkarkimit të trajnerit të Flamurtarit, Ernest Gjokës, dhe pezullimit të disa prej lojtarëve më të rëndësishëm në skuadrën kuqezi, për të folur me mediat ka dalë presidenti Flamurtarit, Sinan Idrizi.
Idrizi ka shpjeguar se Ernest Gjoka është shkarkuar për shkak të paraqitjes së dobët që ka treguar skuadra në fushën e lojës 10 javët e para të sezonit. Presidenti kuqezinjve ka konfirmuar zërat se në vazhdim të sezonit skuadra do të ketë trajner dhe staf të huaj. “Shkarkimi i Gjokës ka ardhur për shkak të paraqitjeve të dobta të ekipit . Edhe lojtarët janë pezulluar për rendiment të dobët”, u shpreh. Sipas tij në Vlorë do të qëndrojë vetëm ata futbollistë të cilët e ndiejnë peshën e fanellën, ndërsa të tjerët që nuk japin maksimumin do të largohen. Përsa i përket trajneri të ri që do të drejtojë Flamurtarin në këtë sezon të Superligës, Idrizi u shpreh se ka dy opsione nga Italia dhe Greqia, por nuk ka vendosur ende.
Tifozët vlonjatë dhe grupimi FlotaKuqezi kanë vlerësuar me nota maksimale punën e trajnerit Gjoka gjatë të gjithë periudhës që ka qëndrruar në drejtimin e kuqezinjve. Ata janë shprehur se Gjoka do të jetë njëri prej tifozëve të Flamurtarit.
You must be logged in to post a comment Login
als_Latn als_Latn als_Latn eng_Latn